CELEX: 31986R1986
Language: el
Date: 1986-06-24 00:00:00
Title: Κανονισμός (ΕΟΚ) αριθ. 1986/86 του Συμβουλίου της 24ης Ιουνίου 1986 που τροποποιεί τον κανονισμό (ΕΟΚ) αριθ. 477/86 για τον καθορισμό των κατάλληλων μέτρων κατά τις συναλλαγές με την Ισπανία ή την Πορτογαλία μεταποιημένων προϊόντων με βάση έλαια

Avis juridique important

|

31986R1986

Κανονισμός (ΕΟΚ) αριθ. 1986/86 του Συμβουλίου της 24ης Ιουνίου 1986 που τροποποιεί τον κανονισμό (ΕΟΚ) αριθ. 477/86 για τον καθορισμό των κατάλληλων μέτρων κατά τις συναλλαγές με την Ισπανία ή την Πορτογαλία μεταποιημένων προϊόντων με βάση έλαια  

Επίσημη Εφημερίδα αριθ. L 171 της 28/06/1986 σ. 0005 - 0005

***** ΚΑΝΟΝΙΣΜΟΣ (ΕΟΚ) αριθ. 1986/86 ΤΟΥ ΣΥΜΒΟΥΛΙΟΥ  της 24ης Ιουνίου 1986  που τροποποιεί τον κανονισμό (ΕΟΚ) αριθ. 477/86 για τον καθορισμό των κατάλληλων μέτρων κατά τις συναλλαγές με την Ισπανία ή την Πορτογαλία μεταποιημένων προϊόντων με βάση έλαια  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 89 παράγραφος 1 και το άρθρο 234 παράγραφος 2,  την πρόταση της Επιτροπής,  Εκτιμώντας:  ότι στον κανονισμό (ΕΟΚ) αριθ. 477/86 (1) προβλέπεται η δυνατότητα εφαρμογής εξισωτικού ποσού στις συναλλαγές ορισμένων μεταποιημένων προϊόντων με βάση έλαια ή λίπη μεταξύ της Ισπανίας ή της Πορτογαλίας, αφενός, και της Κοινότητας, στη σύνθεσή της στις 31 Δεκεμβρίου 1985, αφετέρου· ότι το μέτρο αυτό αποσκοπεί να διορθώσει τις διαφορές των τιμών που μπορούν να προκύψουν από τα καθεστώτα ελέγχου των τιμών και των ποσοτήτων που προβλέπονται στην Ισπανία και την Πορτογαλία, βάσει των άρθρων 94 και 292 της πράξης προσχώρησης·  ότι τα εν λόγω καθεστώτα ελέγχου αφορούν τις συναλλαγές της Ισπανίας και της Πορτογαλίας τόσο με τα άλλα κράτη μέλη όσο και με τρίτες χώρες· ότι οι τιμές των εν λόγω προϊόντων στη διεθνή αγορά δεν είναι γενικά υψηλότερες από ότι στην Κοινότητα· ότι θα πρέπει, ως εκ τούτου, για να αποφευχθεί κάθε κίνδυνος εκτροπής του εμπορίου, να εφαρμοσθεί το εξισωτικό ποσό και στις συναλλαγές της Ισπανίας ή της Πορτογαλίας με τις τρίτες χώρες,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 του κανονισμού (ΕΟΚ) αριθ. 477/86, η παράγραφος 1 αντικαθίσταται από το ακόλουθο κείμενο:  «1. Σε περίπτωση σημαντικής διαφοράς των τιμών, δυνάμενης να επιφέρει στρεβλώσεις στις συναλλαγές, μπορεί να εφαρμοσθεί ένα εξισωτικό ποσό κατά τις συναλλαγές ορισμένων μεταποιημένων προϊόντων με βάση έλαια ή λίπη μεταξύ της Ισπανίας ή της Πορτογαλίας, αφενός, και της Κοινότητας, στη σύνθεσή της στις 31 Δεκεμβρίου 1985, ή των τρίτων χωρών, αφετέρου.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 24 Ιουνίου 1986.  Για το Συμβούλιο  Ο Πρόεδρος  G. BRAKS  (1) ΕΕ αριθ. L 53 της 1. 3. 1986, σ. 54.